**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Podlimitná zákazka bez využitia elektronického trhoviska podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s **predpokladanou hodnotou zákazky** **1 253 185,51 eur**

**Názov zákazky:** **Revitalizácia sídliskového dvora – Agátka v Trnave**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | ...............................................Ing. Ľubica Augustínová, odbor investičnej výstavby...............................................Ing. Dušan Béreš, vedúci odboru investičnej výstavby  |
|  |  |
| Za súlad súťažných podkladov so ZVO: | ...............................................Ing. Miroslav Lalík, odbor verejného obstarávania...............................................Mgr. Marek Motyka, vedúci odboru verejného obstarávania |
| Schválil: | ................................................JUDr. Peter Bročka, LL.M., primátor mesta |

**OBSAH**

[A. Podmienky súťaže 3](#_Toc71096095)

[1.1 Komunikácia 3](#_Toc71096096)

[1. Komunikácia medzi verejným obstarávateľom a záujemcami/uchádzačmi 3](#_Toc71096097)

[1.2 Predkladanie ponuky a jej obsah 4](#_Toc71096098)

[2. Predkladanie ponuky 4](#_Toc71096099)

[3. Obsah ponuky 5](#_Toc71096100)

[4. Zábezpeka 6](#_Toc71096101)

[1.3 Otváranie a vyhodnocovanie ponúk 6](#_Toc71096102)

[5. Otváranie ponúk 8](#_Toc71096103)

[6. Vyhodnotenie splnenia podmienok účasti a vyhodnocovanie ponúk 8](#_Toc71096104)

[1.4 Ukončenie súťaže 8](#_Toc71096105)

[7. Informácia o výsledku vyhodnotenia ponúk 8](#_Toc71096106)

[8. Súčinnosť úspešného uchádzača potrebná na uzavretie zmluvy o dielo 8](#_Toc71096107)

[9. Uzavretie zmluvy o dielo 9](#_Toc71096108)

[1.5 Ostatné 9](#_Toc71096109)

[10. Zdroj finančných prostriedkov 9](#_Toc71096110)

[11. Skupina dodávateľov 9](#_Toc71096111)

[12. Variantné riešenie 10](#_Toc71096112)

[13. Doplňujúce informácie 10](#_Toc71096113)

[B. Návrh zmluvy o dielo 11](#_Toc71096114)

[C. Opis predmetu zákazky 11](#_Toc71096115)

[14. Názov predmetu zákazky 25](#_Toc71096116)

[15. Opis predmetu zákazky 25](#_Toc71096117)

[D. Kritériá na vyhodnotenie ponúk a spôsob ich uplatnenia 31](#_Toc71096118)

[16. Kritériá na vyhodnotenie ponúk 31](#_Toc71096119)

[17. Spôsob uplatnenia kritérií 31](#_Toc71096120)

[E. Návrh na plnenie kritéria 32](#_Toc71096121)

[F. Súhlas uchádzača s obsahom návrhu zmluvy o dielo 33](#_Toc71096122)

[G. Prílohy súťažných podkladov 34](#_Toc71096123)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
			1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
			2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
			3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
			4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
			2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
			3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
			4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
			5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
			6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
			7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
			1. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
			2. Uchádzač predkladá ponuku v elektronickej podobe v lehote na predkladanie ponúk, ktorá je uvedená vo výzve na predkladanie ponúk. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
			3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
			4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
			5. Ak ponuka obsahuje dôverné informácie, uchádzač ich v ponuke viditeľne označí.
			6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
			7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
			8. Ponuka uchádzača predložená po uplynutí lehoty na predkladanie ponúk sa elektronicky neotvorí.
			9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
			10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená vo výzve na predkladanie ponúk.
			11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
		2. Obsah ponuky
			1. Uchádzač predloží doklady preukazujúce splnenie podmienok účasti určených verejným obstarávateľom vo výzve na predkladanie ponúk, oddiel III.1) PODMIENKY ÚČASTI. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED) alebo čestným vyhlásením. Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
			2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy o dielo podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
			3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE, ktorý predstavuje len nevyhnutnú funkcionalitu tohto elektronického systému a návrhu na plnenie kritérií podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu naplnenie kritériá podľa vzoru uvedeného v časti E. týchto súťažných podkladov.
			4. Uchádzač predloží ponukový rozpočet (vyplnený/ocenený výkaz výmer). Pri riadkoch výkazu výmer, ktoré sú podfarbené uvedie uchádzač v stĺpci „ekvivalent/výrobok” konkrétny, ním ponúkaný výrobok.
			5. **Ak sa navrhujú ekvivalenty** /výrobky iných výrobcov, ako je uvedené vo výkaze výmer/, uchádzač uvedie názov výrobku a výrobcu v príslušnom riadku výkazu výmer a v stĺpci „ekvivalent/výrobok”.
			6. **Ak sa navrhujú ekvivalenty** oproti projektovej dokumentácii, uchádzač predloží ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu a jeho vplyvu na ďalšie položky vo výkaze výmer a projektovej dokumentácii.
			7. Uchádzač predloží harmonogram výstavby /vecný, časový v týždňoch/ spracovaný po jednotlivých stavebných činnostiach, aby verejný obstarávateľ presne identifikoval postup prác a časové plnenie diela.
			8. Verejný obstarávateľ v súlade s § 41 ods. 1 písm. a) ZVO vyžaduje, aby uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok. Verejný obstarávateľ v súlade s § 41 ods. 1 písm. b) ZVO vyžaduje, aby navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.
			9. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
			10. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
			11. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
			12. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
			13. Informácie v rozsahu uvedenom v bode 13.3. resp. 13.4. súťažných podkladov.
			14. Doklad o zložení zábezpeky podľa zvoleného spôsobu podľa bodu 4. týchto súťažných podkladov.

**Použitie ekvivalentných výrobkov/materiálov**

V prípade, že bude projektová dokumentácia, výkaz-výmer odkazovať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rozmerové, materiálové, architektonické, stavebno-technické vlastnosti, tepelnú a chemickú odolnosť, konštrukčné a farebné vlastnosti, ktoré sú špecifikované v projektovej dokumentácii. Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť jeho dodržanie bez zmeny iných častí PD. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke.

Pri návrhu na použitie iných ekvivalentných materiálov/výrobkov ako sú uvedené v projektovej dokumentácií je dôkazné bremeno o vhodnosti navrhnutého materiálu/výrobku na strane uchádzača. V prípade nepreukázania lepších parametrov uchádzačom si Verejný obstarávateľ vyhradzuje právo neakceptovať takýto ekvivalentný výrobok. Pri navrhovaní ekvivalentných výrobkov musí uchádzač zohľadniť najmä technologickú, funkčnú, architektonickú, konštrukčnú, statickú, stavebno-technickú, tepelnú a chemickú odolnosť, požiarnu, hygienickú a zdravotnú súvislosť medzi navrhovanými materiálmi v projektovej dokumentácii a ním navrhnutými materiálmi/výrobkami.

V prípade, že uchádzač zasiahne/navrhne iné materiály/výrobky musí ísť o materiály/výrobky s rovnakými alebo lepšími vlastnosťami ako sú špecifikované v projektovej dokumentácii, je povinný s ponukou predložiť výrobný list tohto výrobku/materiálu, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii. Pri návrhu na zmenu materiálu/výrobku (ekvivalent) musí túto zmenu zohľadniť z pohľadu všetkých súvislostí a nadväzností na ďalšie súvisiace položky najmä z dôvodov funkčných, architektonických, konštrukčných, statických, stavebno-technických, tepelnej a chemickej odolnosti, požiarnych, hygienických a zdravotných súvislostí a technologických postupov uvedených vo výkaze výmer a v projektovej dokumentácii.

* + 1. Zábezpeka

Verejný obstarávateľ vyžaduje, aby uchádzač v lehote viazanosti ponúk (bod 2.10 súťažných podkladov) zabezpečil viazanosť svojej ponuky zábezpekou vo výške  15 000,00 EUR (slovom päťnásť tisíc EUR). Zábezpeka je v zmysle § 46 ods. 1 ZVO poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke.

Podmienky zloženia zábezpeky:

**4.1. Zložením finančných prostriedkov na bankový účet verejného obstarávateľa:**

4.1.1. Finančné prostriedky musia byť pripísané na účet obstarávateľa.

Bankové spojenie: Všeobecná úverová banka (VÚB)

číslo účtu IBAN: **SK23 0200 0000 3500 2692 5212** VS: **381842021**

mena účtu: EUR

4.1.2. Finančné prostriedky musia byť pripísané na účte verejného obstarávateľa najneskôr v deň uplynutia lehoty na predkladanie ponúk.

4.1.3. Naskenovaný doklad o zložení finančných prostriedkov na účet verejného obstarávateľa uchádzač vloží do ponuky

**4.2. Poskytnutím bankovej záruky za uchádzača:**

4.2.1. Poskytnutie bankovej záruky sa riadi ustanoveniami § 313 až § 322 Obchodného zákonníka alebo iným právnym predpisom členského štátu Európskej únie alebo členského štátu GPA. Záručná listina bude vystavená bankou alebo pobočkou zahraničnej banky (ďalej len „banka“). Ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka. Zo záručnej listiny vystavenej bankou musí vyplývať, že banka uspokojí veriteľa (verejného obstarávateľa) za dlžníka (uchádzača) v prípade, ak uchádzač v lehote viazanosti ponúk odstúpi od svojej ponuky alebo neposkytne súčinnosť alebo odmietne uzavrieť zmluvu alebo rámcovú dohodu podľa § 56 ods. 8 až 15 ZVO. Záručná listina musí byť vystavená najmenej vo výške podľa bodu 4. týchto súťažných podkladov a musí obsahovať záväzok banky zaplatiť vzniknutú pohľadávku najneskôr do 5 pracovných dní od doručenia výzvy verejného obstarávateľa na zaplatenie, a to na účet verejného obstarávateľa uvedený vo výzve na zaplatenie. Doba platnosti bankovej záruky musí byť najmenej do konca lehoty viazanosti ponúk (bod. 2.10 súťažných podkladov).

4.2.2. Právne záväznú elektronickú bankovú zábezpeku je potrebné vložiť do systému JOSEPHINE ako súčasť ponuky. Ak banka nevyhotovuje právne záväznú bankovú zábezpeku elektronicky a z jej obsahu vyplýva, že vrátením originálu listiny zábezpeky banke, ktorá ju vystavila, sa zábezpeka ruší, či inak prestáva byť pre banku záväznou alebo prestáva platiť, uchádzač doručí záručnú listinu v jej originálnom vyhotovení verejnému obstarávateľovi, a to na adresu Mestský úrad v Trnave, Trhová ulica 3, 917 71 s označením „NEOTVÁRAŤ” a heslom „Revitalizácia sídliskového dvora – Agátka v Trnave” v lehote na predkladanie ponúk. V ostatných prípadoch naskenovaný originál bankovej záruky uchádzač vloží do ponuky do systému JOSEPHINE.

**4.3. Poskytnutím poistnej záruky:**

4.3.1. Poskytnutie poistnej záruky, sa riadi ustanoveniami zákona č. 39/2015 Z. z. o poisťovníctve a o zmene a doplnení niektorých zákonov alebo iným právnym predpisom členského štátu Európskej únie alebo členského štátu GPA. Poistenie záruky môže byť vystavené poisťovňou alebo pobočkou zahraničnej poisťovne (ďalej len „poisťovňa“). Z poistenia záruky vystavenej poisťovňou, resp. z poistnej zmluvy musí vyplývať, že poisťovňa uspokojí verejného obstarávateľa za uchádzača v prípade, ak uchádzač v lehote viazanosti ponúk odstúpi od svojej ponuky alebo neposkytne súčinnosť alebo odmietne uzavrieť zmluvu alebo rámcovú dohodu podľa § 56 ods. 8 až 15 ZVO. Poistenie záruky musí byť vystavené vo výške podľa bodu 4. týchto súťažných podkladov a musí obsahovať záväzok poisťovne zaplatiť vzniknutú pohľadávku najneskôr do 5 pracovných dní od doručenia výzvy verejného obstarávateľa na zaplatenie, a to na účet verejného obstarávateľa uvedený vo výzve na zaplatenie. Doba platnosti poistenia záruky musí byť najmenej do konca lehoty viazanosti ponúk (bod. 2.10 súťažných podkladov).

4.3.2. Právne záväznú elektronickú poistnú záruku je potrebné vložiť do systému JOSEPHINE ako súčasť ponuky. Ak poisťovňa nevyhotovuje právne záväznú poistnú záruku elektronicky a z jej obsahu vyplýva, že vrátením originálu listiny záruky poisťovni, ktorá ju vystavila, sa záruka ruší, či inak prestáva byť pre poisťovňu záväznou alebo prestáva platiť, uchádzač doručí záruku v jej originálnom vyhotovení verejnému obstarávateľovi, a to na adresu Mestský úrad v Trnave, Trhová ulica 3, 917 71 s označením „NEOTVÁRAŤ” a heslom „Revitalizácia sídliskového dvora – Agátka v Trnave” v lehote na predkladanie ponúk. V ostatných prípadoch naskenovaný originál poistnej záruky uchádzač vloží do ponuky do systému JOSEPHINE.

 **4.4** Verejný obstarávateľ uvoľní alebo vráti uchádzačovi zábezpeku do siedmich dní odo dňa:

- uplynutia lehoty viazanosti ponúk,

- márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky, alebo

- uzavretia zmluvy/rámcovej dohody.

## Otváranie a vyhodnocovanie ponúk

* + 1. Otváranie ponúk
			1. Otváranie ponúk sa uskutoční elektronicky v čase uvedenom vo výzve na predkladanie ponúk a bude prebiehať on-line sprístupnením prostredníctvom systému JOSEPHINE.
			2. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
			3. On-line sprístupnenia sa budú môcť zúčastniť len uchádzači, ktorí v lehote na predkladanie ponúk predložili úspešne ponuku do tejto zákazky. Ponuky budú sprístupnené týmto uchádzačom po lehote na otváranie ponúk a po otvorení ponúk komisiou. Uchádzači budú môcť vstúpiť do on-line prostredia pre sprístupnenie na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.
			4. Verejný obstarávateľ bude uchádzačom, ktorí predložili ponuku v lehote na predkladanie ponúk posielať zápisnicu z otvárania ponúk bezodkladne po ich otvorení, i keď lehota podľa ZVO je päť pracovných dní odo dňa otvárania ponúk. Pokiaľ by sa akokoľvek zmenila situácia a bude potrebné uskutočniť zmeny, tieto budú riešené formou korigenda.
		2. Vyhodnotenie splnenia podmienok účasti a vyhodnocovanie ponúk
			1. Verejný obstarávateľ postupuje podľa § 112 ods. 6 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ podľa § 55 ods. 1 druhá veta ZVO vyhodnotí u **uchádzača, ktorý sa umiestnil na prvom až treťom mieste v poradí** splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzači umiestnení na prvom až treťom mieste v novo zostavenom poradí spĺňali podmienky účasti a požiadavky na predmet zákazky. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40, § 53).
			2. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.

## Ukončenie súťaže

* + 1. Informácia o výsledku vyhodnotenia ponúk
			1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
		2. Súčinnosť úspešného uchádzača potrebná na uzavretie zmluvy o dielo
			1. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy o dielo tak, aby mohla byť uzavretá do 5 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
			2. Verejný obstarávateľ v súlade s § 11 ZVO neuzavrie zmluvu o dielo s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
			3. Verejný obstarávateľ vyžaduje, aby úspešný uchádzač najneskôr v čase uzavretia zmluvy o dielo poskytol verejnému obstarávateľovi zoznam subdodávateľov tak, aby tento obsahoval všetkých známych subdodávateľov v čase uzatvárania zmluvy o dielo, predmet subdodávky, finančný podiel subdodávky a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
		3. Uzavretie zmluvy o dielo
			1. Výsledkom postupu verejného obstarávania bude uzavretie zmluvy o dielo s  úspešným uchádzačom, a to v súlade s týmito súťažnými podkladmi a s ponukou predloženou úspešným uchádzačom.
			2. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu zmluvy o dielo, ktorý je uvedený v časti B. týchto súťažných podkladov.
			3. Verejný obstarávateľ môže uzavrieť zmluvu o dielo s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov

10.1 Zákazku je plánované spolufinancovať z fondov EÚ. Verejný obstarávateľ sa uchádza na účely realizácie Diela o nenávratný finančný príspevok z Integrovaného regionálneho operačného programu 2014-2020 (ďalej ako IROP 2014- 2020).

 Verejný obstarávateľ si vyhradzuje právo dielo realizovať až po uzavretí platnej a účinnej zmluvy o poskytnutí nenávratného finančného príspevku medzi poskytovateľom (Ministerstvo investícií, regionálneho rozvoja a informatizácie SR) a príjemcom (verejný obstarávateľ), a to na základe schválenej žiadosti o poskytnutie nenávratného finančného príspevku predloženej v rámci výzvy na predkladanie žiadostí č. IROP-PO4-SC431-2021-65 alebo v prípade neuzavretia zmluvy o poskytnutí nenávratného finančného príspevku z vlastných zdrojov.

10.2. Verejný obstarávateľ neposkytuje zálohy ani preddavky na úhradu nákladov spojených s plnením zmluvy o dielo. Platobné podmienky sú uvedené v návrhu zmluvy o dielo v časti B. týchto súťažných podkladov.

* + 1. Skupina dodávateľov
			1. Skupina dodávateľov sa v zmysle § 2 ods. 5 ZVO považuje za uchádzača.
			2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy o dielo a komunikácie.
			3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy o dielo požaduje, aby účastníci tejto skupiny uzavreli medzi sebou dohodu o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy o dielo.
		2. Variantné riešenie
			1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.
		3. Doplňujúce informácie
			1. Verejný obstarávateľ odporúča Poplatok za skladovanie odpadu a zákonný poplatok obci (v zmysle zákona č. 17/2004 Z. z. o poplatkoch za uloženie odpadov v platnom znení) v ponukovom rozpočte oceniť podľa aktuálnych cenníkov prevádzkovateľa Skládky komunálneho odpadu na Zavarskej ceste v Trnave a podľa poplatku mesta Trnava. V prípade, že zhotoviteľovi nebude správcom skládky účtovaný zákonný poplatok, nemôže ho ani on uplatniť voči objednávateľovi.
			2. Zákonný poplatok obci nepodlieha zdaneniu. Vo výkaze výmer je položka doplnená o text NEPODLIEHA ZDANENIU a v krycom liste ponuky má samostatný riadok.
			3. V prípade, že uchádzač nevyužije Skládku komunálneho odpadu na Zavarskej ceste v Trnave, je povinný v ponuke uviesť, kam bude jednotlivé druhy odpadu zo stavby odvážať a likvidovať. Zároveň uvedie:

- názov a miesto skládky a jeho prevádzkovateľa,

- prepravnú vzdialenosť,

- poplatok za uloženie odpadu resp. zeminy za 1 tonu,

- zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).

* + - 1. V prípade, že bude odpad zlikvidovaný iným spôsobom, verejný obstarávateľ žiada o opis, akým spôsobom pristúpi uchádzač k zlikvidovaniu odpadu. Takáto likvidácia musí byť vykonaná v súlade s platnými právnymi predpismi a verejný obstarávateľ si vyhradzuje právo na akékoľvek informácie o likvidácii odpadu. Zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).
			2. Uchádzačom odporúčame vykonať obhliadku miesta stavby, aby si sami overili a získali potrebné informácie, nevyhnutné na prípravu a spracovanie ponuky. Miesto stavby je verejne prístupné.

# Návrh zmluvy o dielo

**Zmluva o dielo**

na zhotovenie stavby,

uzatvorená podľa § 536 a nasl. Obchodného zákonníka

**Čl. 1.**

**ZMLUVNÉ STRANY**

**1. Objednávateľ : MESTO TRNAVA**

 **Hlavná 1**

 **917 71 Trnava** zastúpený : JUDr. Peter Bročka, LL.M.

Osoby oprávnené na konanie vo veciach

a) zmluvných : JUDr. Peter Bročka, LL.M.

b) technických : Ing. Dušan Béreš

c) technický dozor investora : .....................................

 v priebehu realizácie : podľa bodu 1. písm. a), b), c) tohto článku

d) prevzatia Diela : podľa bodu 1. písm. b), c) tohto článku

e) rozhodovať o zmenách a prácach naviac,

 ktoré majú za následok zvýšenie

 dohodnutej ceny : podľa bodu1. písm. a + b tohto článku

Bankové spojenie : UniCredit Bank Czech Republic and Slovakia, a.s.

číslo účtu : SK23 1111 0000 0066 0347 4034

IČO : 00 313 114

DIČ : 2021175728

číslo telefónu : 033/3236134

e-mail : dusan.beres@trnava.sk

**2. Zhotoviteľ :** (pozn.: presný názov a sídlo subjektu podľa výpisu z obchodného registra, živnostenského listu alebo iného oprávnenia na podnikanie).

zastúpený :

Osoby oprávnené na konanie vo veciach

a) zmluvných :

b) technických :

c) stavbyvedúci :

Bankové spojenie :

číslo účtu :

IČO :

DIČ :

číslo telefónu :

E-mail :

**Čl. 2.**

**PREDMET ZMLUVY**

2.1. Predmetom zmluvy je realizácia stavby podľa opisu predmetu zákazky s názvom **„Revitalizácia sídliskového dvora – Agátka v Trnave”**, ktorý je neoddeliteľnou prílohou tejto zmluvy (ďalej len „dielo“).

2.2. Zhotoviteľ sa zaväzuje zhotoviť pre objednávateľa dielo podľa podmienok dohodnutých v tejto zmluve a riadne a včas zhotovené dielo odovzdať objednávateľovi.

2.3. Objednávateľ sa zaväzuje dielo zhotovené v súlade s touto zmluvou prevziať a zaplatiť zhotoviteľovi cenu podľa tejto zmluvy.

**Čl. 3.**

**KVALITA DIELA**

3.1. Dielo musí byť zhotovené bez  vád a nedorobkov, najmä bez takých, ktoré bránia riadnemu užívaniu diela, či spôsobujú rýchlejšie opotrebenie diela.

3.2. Zhotoviteľ sa zaväzuje odovzdať dielo v celku.

3.3. Zhotoviteľ sa zaväzuje dokladovať kvalitu vykonaných prác súvisiacich s realizáciou diela predložením týchto dokumentov:

 a) správou o vykonaní prác s prípadným opisom vykonaných zmien a odchýlok od dokumentácie overenej v stavebnom konaní alebo povolení zmeny stavby pred dokončením ,

b) potvrdeným po-realizačným projektom so zakreslením zmien a odchýlok od projektovej dokumentácie – projekt skutočného vyhotovenia, 3x v tlačenej forme, 2x na elektronickom nosiči,

c) zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, protokoly o miere zhutnenia, skúšky predpísané projektovou dokumentáciou a i.),

d) kópiami zo stavebného denníka,

e) vyplneným skúšobným a kontrolným plánom, potvrdeným zhotoviteľom, podľa § 13 zákona č. 254/1998 Z. z. o verejných prácach v platnom znení s potvrdením o vykonaných skúškach a kontrolách,

f) dokladmi o preukázaní zhody s deklarovanými alebo vyžadovanými normami, atestmi, certifikátmi použitých výrobkov na diele – všetky dodané v slovenskom alebo českom jazyku. Doklady dodané v iných jazykoch musia byť preložené do slovenčiny prostredníctvom úradného prekladu.

g) potvrdeniami správcu certifikovanej skládky formou vážnych lístkov o prijatí stavebných odpadov, stavebnej sute, tuhého komunálneho odpadu vo fakturovanom množstve. Vážny lístok musí obsahovať: názov certifikovanej skládky, dátum odberu, kód odpadu, EČV vozidla, navážené množstvo (v štruktúre: brutto, tara, netto), meno pracovníka obsluhy váhy, názov stavby z ktorej odpad pochádza,

h) potvrdeniami o odstránení vád a nedorobkov, ak také boli zistené,

i) preberacím protokolom o odovzdaní a prevzatí ukončenej verejnej práce,

j) plánom užívania verejnej práce podľa § 14 zákona č. 254/1998 Z. z. o verejných prácach v platnom znení, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby, na ktoré sa vzťahuje záruka boli prekontrolované najneskôr 3 mesiace pred uplynutím záručnej doby,

k) po-realizačným zameraním a geometrickým plánom (3x v tlačenej forme, 2x na elektronickom nosiči), vyhotovené odborne spôsobilým geodetom (všetky stavebné objekty, siete, zeleň),

l) fotodokumentáciou z priebehu výstavby na elektronickom nosiči, min. 3 fotografie z každého dňa realizácie.

3.4. Porušenie ktorejkoľvek dielčej povinnosti podľa bodu 3.3. tejto zmluvy sa považuje za jej podstatné porušenie, ako i za porušenie povinnosti vykonať dielo riadne, t. j. bez vád a nedorobkov.

**Čl. 4.**

**CENA DIELA**

4.1 Cena diela je stanovená v súlade so zákonom č. 18/1996 Z. z. o cenách v platnom znení nasledovne:

 Cena diela je vo výške ....................... eur vrátane DPH, slovom ....................................... eur.

4.2. Podrobná špecifikácia ceny diela je uvedená v ponukovom rozpočte, ktorý je neoddeliteľnou prílohou tejto zmluvy.

4.3. Cena diela zahŕňa všetky práce a dodávky, odborné posudky, revízie, vyjadrenia, skúšky a ďalšie súvisiace práce a činnosti, ktoré budú potrebné na realizáciu diela, súvisiace s odovzdaním a prevzatím diela (napr. preberacie protokoly a pod.).

4.4. Cena diela pokrýva všetky náklady potrebné na dodržanie zmluvne dohodnutých kvalitatívnych, dodacích a platobných podmienok, a to najmä:

a) odovzdanie diela v celku a v požadovanej kvalite

b) splnenie technicko-kvalitatívnych parametrov uvedených v:

- technických normách a predpisoch, platných na území Slovenskej republiky a v Európskej únii (i doporučených, súvisiacich s predmetom diela),

- normách a technických podmienkach, uvedených v projektovej dokumentácii a v podkladoch z verejného obstarávania,

c) splnenie podmienok realizácie diela, ktorými sú:

- zhotovenie prípadného podrobnejšieho projektu (ak je pri realizácii diela potrebný),

- vykonanie kontrolných a preukazných skúšok materiálov, prvkov, strojov, zariadení a konštrukcií,

- úhrada spotrebovaných energií počas realizácie diela,

- úhrada vodného a stočného v priebehu výstavby,

- náklady na vyloženie, skladovanie materiálov,

- náklady na osadenie informačných tabúľ po dobu odo dňa prevzatia staveniska v súlade so zmluvou až do dokončenia diela a jej následnú likvidáciu. Informačná tabuľa bude obsahovať text s názvom stavby, obchodné meno objednávateľa, meno projektanta, obchodné meno zhotoviteľa, termíny začatia a dokončenia diela, meno zodpovedného stavbyvedúceho ako aj prípadné ďalšie informácie požadované všeobecne záväznými právnymi predpismi.

 - náklady na odvoz a poplatky za uloženie prebytočného výkopu, stavebného odpadu a stavebnej sute, preukázané dokladmi o odvoze a likvidácii stavebnej sute,

- náklady na odvoz prebytočného materiálu,

- všetky mzdové a vedľajšie mzdové náklady zhotoviteľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdavky výlučne na strane zhotoviteľa a jeho subdodávateľov,

- náklady na všetky bezpečnostné opatrenia do doby prevzatia dokončeného diela objednávateľom,

- náklady na zabezpečenie dokladovej časti ku kolaudácii stavby v troch vyhotoveniach v slovenskom jazyku, a to konkrétne v prípade zmien diela projekty skutočného vyhotovenia, ďalej certifikáty, doklady o odvoze a likvidácii stavebnej sute, revízne správy, záručné listy v kópii, návody na obsluhu a údržbu technologických zariadení, doklady a certifikáty na akúkoľvek časť diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú;

- náklady spojené s poskytnutím záruky na realizované dielo, v dôsledku porušenia povinností Zhotoviteľom,

- náklady na geodetické vytýčenie pre účely vytyčovania realizácie diela a po-realizačné geodetické zameranie diela a vyhotovenie geometrického plánu;

- náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;

- náklady na vykonanie všetkých skúšok potrebných k realizácií, prevádzke a odovzdaniu diela;

- náklady súvisiace s bezpečnosťou a ochranou zdravia pri práci počas výstavby,

- náklady na zaistenie bezpečnosti technických zariadení počas výstavby,

- náklady vynaložené na požiarnu ochranu v priebehu výstavby,

- náklady na poistenie podľa tejto zmluvy,

- náklady na vlastnú vodorovnú a zvislú dopravu,

- náklady na zabezpečenie vykonávania stavebných prác v neobvyklých podmienkach a v nepriaznivom počasí,

- náklady na zariadenie staveniska, na stráženie, náklady na práce, dodávky a činnosti týkajúce sa POV,

- náklady súvisiace s užívaním verejných plôch a s osobitným užívaním verejných komunikácií,

- náklady na udržiavanie čistoty a poriadku na stavenisku a v jeho bezprostrednom okolí,

- náklady na spracovanie kontrolného a skúšobného plánu, plánu užívania verejnej práce, na vypracovanie podrobnejšieho realizačného projektu, projektu skutočného vyhotovenia,

- náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci v zmysle nariadenia vlády SR č. 396/2006 v platnom znení,

- akékoľvek ďalšie iné náklady, ktoré prípadne vzniknú zhotoviteľovi pri realizácii diela podľa tejto zmluvy.

4.5. Ak v priebehu plnenia zmluvy dôjde k legislatívnym zmenám v oblasti DPH, dotknuté časti zmluvy budú adekvátne upravené dodatkom tak, aby sa zohľadnil aktuálny právny stav v oblasti DPH.

4.6. Ak Zhotoviteľ použije materiály alebo zariadenia odlišné od projektovej dokumentácie, tieto musia spĺňať kvalitatívne rovnaké alebo lepšie parametre a o každej takej zmene musí byť objednávateľ informovaný v dostatočnom časovom predstihu. Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe alebo zhotoviteľovi musí byť známe, že je škodlivý resp. je po záručnej dobe, alebo vykazuje iné vady, či nedostatky.

4.7. Objednávateľom vybrané výrobky a materiály vo verejnom obstarávaní uvedené v ponukovom rozpočte pri riadkoch, ktoré sú podfarbené a ekvivalenty, ktoré si zhotoviteľ ako uchádzač zvolil a ocenil vo svojej ponuke, je povinný dodať, okrem prípadu, ak sa výrobok alebo určený materiál v čase realizácie diela už nevyrába; dôkazné bremeno je na strane zhotoviteľa. Porušenie povinnosti podľa tohto bodu sa považuje za podstatné porušenie zmluvy.

**Čl. 5.**

**ČAS PLNENIA**

5.1. Zhotoviteľ sa zaväzuje zhotoviť dielo a vypratať stavenisko v súlade s vecným a časovým harmonogramom výstavby podľa dní, ktorý tvorí oddeliteľnú prílohu tejto zmluvy (ďalej len „harmonogram”) najneskôr **do 6 mesiacov** od odovzdania staveniska.

5.2. Zhotoviteľ je povinný bezodkladne písomne informovať objednávateľa o vzniku akejkoľvek udalosti, ktorá bráni alebo sťažuje realizáciu diela a má tak za následok predĺženie času plnenia podľa bodu 5.1. tohto článku.

5.3. V prípade, že zhotoviteľ bude v omeškaní s plnením vo vzťahu k harmonogramu z dôvodov na jeho strane o viac ako 5 pracovných dní alebo neinformuje objednávateľa podľa bodu 5.2. tohto článku, považuje sa to za podstatné porušenie tejto zmluvy.

5.4. Ak z dôvodov na strane objednávateľa dôjde k prerušeniu vykonávania diela, čas plnenia sa predlžuje o dobu prerušenia vykonávania diela. Dobu prerušenia potvrdí zástupca objednávateľa uvedený v čl. 1., bode 1.1, písm. b) tejto zmluvy zápisom v stavebnom denníku, pričom sa vedie aj presný dôvod prerušenia vykonávania diela.

5.5. Ak vzniknú prekážky v realizácii diela na základe podnetu tretích osôb (napr. orgány štátnej správy, správcovia sietí, petície občanov a pod.), zmluvné strany sa zaväzujú uzavrieť dodatok k zmluve, predmetom ktorého bude úprava času plnenia, a to o dobu od vzniku prekážky až do jej odstránenia, pominutia.

5.6. Zmluvné strany sa dohodli, že dodatkom k zmluve predĺžia čas plnenia v prípade existencie nepriaznivých poveternostných podmienok (počasie vylučujúce výkon potrebných prác) alebo v prípade zásahov vyššej moci (živelná pohroma, epidemiologická situácia a pod.).

**Čl. 6.**

**PLATOBNÉ PODMIENKY**

6.1. Zhotoviteľ podpisom zmluvy berie na vedomie, že v prípade, že predmet zmluvy je/bude spolufinancovaný z prostriedkov Európskeho fondu regionálneho rozvoja v rámci Integrovaného regionálneho operačného programu (IROP) a z finančných prostriedkov zo štátneho rozpočtu si Zhotoviteľ pri systéme predfinancovania nebude uplatňovať sankcie a úroky za nedodržanie lehoty splatnosti faktúry na strane Objednávateľa, ak k omeškaniu dôjde bez jeho zavinenia. Objednávateľ neposkytuje zálohy ani preddavky na predmet zmluvy.

6.2. Zhotoviteľ mesačne zostaví súpis vykonaných prác a dodávok, ktoré ocení podľa položiek uvedených v ponukovom rozpočte podľa prílohy tejto zmluvy. Súpisy predkladá zhotoviteľ objednávateľovi na odsúhlasenie v termíne do 3 dní od ukončenia mesiaca lehoty výstavby. K súpisom sa vyjadrí do 5 pracovných dní technický dozor objednávateľa. Ak má súpis vady, objednávateľ ho vráti zhotoviteľovi bez zbytočného odkladu na prepracovanie.

6.3. Po písomnom odsúhlasení súpisov vykonaných prác a dodávok technickým dozorom objednávateľa zhotoviteľ vystaví čiastkové faktúry v nasledovných termínoch:

 1. splátka v sume podľa súpisov po vykonaní prác za 1. až 2. mesiac lehoty výstavby.

 2. splátka v sume podľa súpisov po vykonaní prác za 3. až 4. mesiac lehoty výstavby.

 3. splátka v sume podľa súpisov po odovzdaní diela a jeho prevzatí objednávateľom bez vád a nedorobkov.

6.4. Zhotoviteľ má právo na zaplatenie dodávky prác vo fakturácii v prípade, že faktúra nemá vecné a formálne nedostatky. V prípade, že faktúra má vecné a formálne nedostatky, respektíve nespĺňa náležitosti daňového dokladu, objednávateľ ju vráti zhotoviteľovi na opravu, doplnenie. V takomto prípade začne plynúť nová lehota splatnosti dňom nasledujúcom po dni doručenia opravenej, doplnenej faktúry objednávateľovi. Splatnosť faktúr je 60 dní od doručenia Objednávateľovi. V prípade, že faktúra nemá vecné a formálne nedostatky, Objednávateľ odošle na Riadiaci orgán pre IROP 2014-2020 (ďalej len RO pre IROP) Žiadosť o platbu. Faktúra bude uhradená po schválení Žiadosti o platbu zo strany RO pre IROP, pričom Objednávateľ je povinný faktúru uhradiť Zhotoviteľovi bezodkladne (najneskôr do 3 dní) od pripísania príslušnej platby na účet Objednávateľovi. Objednávateľ sa môže rozhodnúť, že vystavené faktúry uhradí z vlastných zdrojov; v tom prípade je splatnosť faktúr 14 dní od doručenia Objednávateľovi .

6.5. Zhotoviteľ sa zaväzuje, že bude svoje práce vyúčtovávať overiteľným spôsobom, faktúry budú zostavené prehľadne na základe súpisov vykonaných prác, písomne potvrdených technickým dozorom objednávateľa. Objednávateľ zaplatí iba za zrealizované a písomne odsúhlasené stavebné práce, výkony a dodávky.

6.6. Zhotoviteľom predložená faktúra na úhradu musí ďalej obsahovať náležitosti predpísané v zmysle zákona č. 222/2004 Z. z. o DPH v znení neskorších predpisov. Musí obsahovať čiastku DPH.

 Okrem toho musí obsahovať najmä:

* názov diela,
* kód projektu v ITMS2014+, ktorý poskytne Objednávateľ Zhotoviteľovi po podpise Zmluvy o poskytnutí nenávratného finančného príspevku a textovú informáciu o tom, že dielo sa realizuje v rámci implementácie projektu „Revitalizácia sídliskového dvora – Agátka v Trnave”, ktorý bude/je spolufinancovaný z prostriedkov Európskeho fondu regionálneho rozvoja a štátneho rozpočtu v rámci IROP 2014-2020,
* obchodné meno a sídlo Objednávateľa, IČO,
* obchodné meno a sídlo Zhotoviteľa, IČO,
* číslo zmluvy,
* predmet úhrady,
* centrálne číslo zmluvy ZoD
* vecne vykonané stavebné práce dokladované odsúhlasenými súpismi,
* deň zdaniteľného plnenia,
* deň vystavenia faktúry, deň odoslania a deň splatnosti faktúry,
* označenie peňažného ústavu a číslo účtu, na ktorý sa má platiť
* fakturovaná základná čiastka bez DPH, čiastka DPH a celková fakturovaná suma v eurách,
* meno osoby, ktorá faktúru vystavila,
* pečiatka a podpis oprávnenej osoby.

6.8. Objednávateľ si môže započítať do konečnej faktúry všetky zmluvné pokuty, ktoré je zhotoviteľovi povinný podľa tejto zmluvy zaplatiť.

6.9. V prípade zastavenia prác z dôvodov na strane objednávateľa budú vykonané práce fakturované podľa zdokladovaných nákladov zo strany zhotoviteľa, zaevidovaných v stavebnom denníku podľa bodu 6.5 tohto článku.

6.10. Adresa Objednávateľa pre doručenie faktúr:

 Mesto Trnava

 Hlavná ulica 1

 917 71 Trnava

**Čl. 7.**

**PODMIENKY ZHOTOVENIA DIELA**

* 1. **Odovzdanie staveniska**

7.1.1. Objednávateľ písomne odovzdá zhotoviteľovi stavenisko a túto skutočnosť zaznamenajú zmluvné strany zápisom v stavebnom denníku. Zhotoviteľ je povinný stavenisko prevziať do 5 dní od doručenia výzvy od objednávateľa na prevzatie staveniska. Ak zhotoviteľ v danej lehote neprevezme stavenisko, dňom nasledujúcim po uplynutí tejto lehoty sa stavenisko považuje za odovzdané objednávateľom a prevzaté zhotoviteľom.

7.1.2. Zhotoviteľ si zabezpečí odberové miesta energií u správcov sietí, resp. použije mobilné zdroje energií; náklady za energie znáša zhotoviteľ (vrátane podružného merania).

7.1.3. Skutočnosti podľa predchádzajúcich bodov tohto článku sa zaznamenajú do stavebného denníka, ktorého vedenie je zhotoviteľ povinný začať dňom odovzdania a prevzatia staveniska.

7.1.4. Zhotoviteľ sa zaväzuje riadiť pokynmi správcov sietí, ak budú prácami dotknuté inžinierske siete alebo  sa budú vykonávať činnosti v blízkosti jestvujúcich inžinierskych sietí.

* 1. **Povinnosti a spolupôsobenie objednávateľa**

7.2.1. Objednávateľ odovzdá zhotoviteľovi jedno vyhotovenie projektovej dokumentácie – realizačný projekt stavby v tlačenej forme, ktoré je identické s projektovou dokumentáciou predloženou vo verejnom obstarávaní a všetky potrebné rozhodnutia príslušných orgánov potrebné na zhotovenie diela najneskôr v deň odovzdania a prevzatia staveniska.

7.2.2. Objednávateľ zvoláva a riadi min. každé 2 týždne kontrolný deň stavby, z ktorého za účasti poverených zástupcov objednávateľa, projektanta a zhotoviteľa technický dozor investora vyhotoví záznam, ktorý doručí všetkým účastníkom.

7.2.3. Objednávateľ je povinný sledovať prostredníctvom svojho technického dozoru obsah stavebného denníka a k zápisom v ňom uvedeným sa vyjadriť do troch pracovných dní; inak sa má za to, že s obsahom zápisu súhlasí.

7.2.4. Osoby konajúce za objednávateľa uvedené v čl. 1, bod a), b) a c) alebo na základe osobitného poverenia sú oprávnené kontrolovať dielo v každom stupni jeho zhotovovania. Ak pri kontrole zistí, že zhotoviteľ porušuje svoje povinnosti má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe podľa zápisu v stavebnom denníku nevyhovie týmto požiadavkám objednávateľa, ide o podstatné porušenie zmluvy zo strany zhotoviteľa.

* + 1. Objednávateľ je oprávnený kontrolovať priebeh stavebných prác, dodávateľský systém i dodržiavanie všeobecných pravidiel bezpečnosti práce. Neumožnenie kontroly zo strany zhotoviteľa je podstatným porušením zmluvy. Zhotoviteľ sa zaväzuje v dostatočnom časovom predstihu oznamovať objednávateľovi svojich subdodávateľov, ktorí sa budú zúčastňovať plnenia diela na stavenisku. Ak sa na stavenisku nachádzali a/alebo nachádzajú objednávateľovi neoznámení subdodávatelia zhotoviteľa, ide o podstatné porušenie zmluvy zo strany zhotoviteľa. Za porušenie oznamovacej povinnosti podľa tohto bodu sa zhotoviteľ zaväzuje zaplatiť objednávateľovi zmluvnú pokutu vo výške 1 000 (slovom tisíc) eur za každé jej jednotlivé porušenie. Zmluvnú pokutu si objednávateľ uplatní v zmysle podmienok dohodnutých touto zmluvou.
	1. **Povinnosti zhotoviteľa**

7.3.1. Zhotoviteľ je povinný viesť od prvého dňa odovzdania staveniska prostredníctvom stavbyvedúceho stavebný denník, do ktorého bude zapisovať všetky skutočnosti rozhodujúce pre zhotovenie diela v zmysle vyhlášky 453/2000 Z. z. vydanej Ministerstvom životného prostredia SR a v zmysle zákona č. 50/1976 Z. z. a predkladať stavebný denník technickému dozoru objednávateľa na dennej báze. Zároveň je povinný viesť v stavebnom denníku podrobný popis realizovaných výkonov.

7.3.2. Zhotoviteľ vyrobí a osadí na viditeľné miesto pri vstupe na stavenisko informačnú tabuľu s identifikačnými údajmi o stavbe v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov podľa vzoru predloženého objednávateľom, a to po dobu odo dňa prevzatia staveniska až do dokončenia diela vrátane zabezpečenia jej následnej likvidácie. Zároveň zhotoviteľ umožní objednávateľovi osadenie dočasného pútača v zmysle povinnej publicity príslušného operačného programu na mieste realizácie stavby, ktorý poskytne objednávateľ.

7.3.3. Zhotoviteľ je povinný dodržiavať pokyny týkajúce sa diela, ktoré mu v súlade s touto zmluvou vydal objednávateľ počas zhotovovania diela.

7.3.4. Zhotoviteľ je povinný sledovať obsah stavebného denníka a k zápisom v ňom uvedených sa vyjadriť najneskôr do troch pracovných dní od vykonania zápisu; inak sa má za to, že s obsahom zápisu súhlasí.

7.3.5. Zhotoviteľ je povinný mať riadne vypísaný stavebný denník v zmysle § 46d zákona č. 50/1976 Z. z., inak ide o podstatné porušenie zmluvy zo strany zhotoviteľa.

7.3.6. Ak pri zhotovovaní diela dôjde k zakrytiu dovtedy vykonaných prác alebo častí diela, je zhotoviteľ povinný písomne vyzvať objednávateľa na kontrolu realizovaného diela v stavebnom denníku. Z dôvodu operatívnosti zhotoviteľ v zápise oznámi min. jeden pracovný deň vopred predpokladanú hodinu a deň kontroly zakrývaných prác, resp. častí diela.

7.3.7. Zhotoviteľ je povinný bez zbytočného odkladu upozorniť objednávateľa na nevhodnú povahu alebo vady vecí, podkladov, alebo pokynov týkajúcich sa diela, ktoré mu dal objednávateľ počas zhotovovania diela, ak zhotoviteľ mohol túto nevhodnosť zistiť pri vynaložení odbornej starostlivosti.

7.3.8. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť objednávateľových pokynov alebo v súvislosti s použitím nevhodných vecí od objednávateľa, a to najneskôr do času, keď takúto nevhodnosť mohol zistiť.

7.3.9. Ak zhotoviteľ dodatočne zistí vady na mieste, kde má dielo zhotoviť, ktoré pri prevzatí staveniska neboli zjavné a ktoré sú prekážkou riadneho zhotovenia dielo alebo podmieňujú zhotovenie diela za výrazne vyšších nákladov, je povinný ihneď takéto prekážky oznámiť objednávateľovi a projektantovi. Ak je to objektívne možné, zmluvné strany sa za účelom odstránenia takých vád zaväzujú zmeniť zmluvu, pričom táto zmena musí byť vykonaná v súlade s platnou legislatívou upravujúcou verejné obstarávanie.

7.3.10. Zhotoviteľ je povinný zabezpečiť dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby jeho písomného odovzdania objednávateľovi. Počas realizácie diela je zhotoviteľ povinný zabezpečiť čistotu priľahlých priestorov a komunikácií. V prípade znečistenia priľahlých miestnych komunikácií pri uskutočňovaní stavebných prác zhotoviteľ zabezpečí ich pravidelné a bezodkladné čistenie a zároveň zabezpečí osvetlenie staveniska počas výstavby. Zhotoviteľ je povinný zabezpečiť i **poistenie všeobecnej zodpovednosti za škodu spôsobenú pri výkone činností** na dobu realizácie diela min. do výšky hodnoty diela. Na požiadanie objednávateľa zhotoviteľ bezodkladne preukáže požadované poistenie.

7.3.11. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve a zároveň musí vykonať také bezpečnostné opatrenia, aby nedošlo k ohrozeniu osôb v okolí staveniska.

7.3.12. Zhotoviteľ je povinný zabezpečiť osobné ochranné pomôcky na ochranu zdravia pracovníkov zhotoviteľa, resp. jeho subdodávateľov. Odborné práce musia byť vykonané len pracovníkmi zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na stavbe boli riadne a preukázateľne zaškolení v oblasti bezpečnosti a ochrany zdravia pri práci podľa príslušných osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas výstavby.

7.3.13. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované projektom diela.

7.3.14. Zhotoviteľ je povinný počas realizácie diela plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ musí dodržiavať všetky slovenské technické normy, vyhlášky a predpisy, ktoré sa týkajú predmetného diela. Všetky použité materiály a výrobky pri realizácii prác musia mať certifikát o preukázaní zhody platný pre Európsku úniu a zároveň dielo musí spĺňať príslušné hygienické predpisy.

7.3.15. Zhotoviteľ bude udržiavať všetky nástroje, zariadenia, stroje a pod., potrebné na realizáciu diela v technickom stave spôsobilom na bezpečné a riadne plnenie diela, bude udržovať poriadok na mieste realizácie diela vrátane koordinácie svojich subdodávateľov.

7.3.16. Zhotoviteľ sa zaväzuje, že pri uskutočňovaní diela nepoužije materiály, prvky, stroje, zariadenia alebo konštrukcie, ktoré sú chránené patentovými alebo autorskými právami, bez súhlasu oprávnených osôb a v prípade využitia subdodávateľov, títo budú oprávnení realizovať plnenie alebo jeho časť.

7.3.17. Zhotoviteľ je povinný koordinovať svoju činnosť na stavbe s činnosťou svojich prípadných subdodávateľov. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi. Prípadná zmena subdodávateľa alebo doplnenie subdodávateľa musí byť vopred písomne oznámené objednávateľovi , resp. osobe podľa čl. 1., bodu 1.1, písm. b) tejto zmluvy. Ak ide o zmenu subdodávateľa, ktorý podľa súťažných podkladov musel spĺňať určené podmienky účasti, musí ich spĺňať aj nový subdodávateľ, pričom takú zmenu musí vopred odsúhlasiť objednávateľ. Ak dôjde zmene takého subdodávateľa bez súhlasu objednávateľa, ide o podstatné porušenie zmluvy zo strany zhotoviteľa. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá.

 Písomné oznámenie o zmene subdodávateľa resp. doplnení subdodávateľa obsahuje:

 - obchodné meno alebo názov subdodávateľa,

 - údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia,

 - podiel subdodávky vyjadrený v Eurách,

- skutočnosť, či je subdodávateľ zapísaný v Registri partnerov verejného sektora, ak takúto povinnosť má podľa osobitných predpisov,

 - doklad o oprávnení realizovať plnenie,

 Súhlas objednávateľa so zmenou subdodávateľa alebo doplnení subdodávateľa sa zaznamená v stavebnom denníku.

7.3.18. Zhotoviteľ je povinný pred začatím prác vytýčiť na stavenisku osi všetkých inžinierskych sietí a polohu jednotlivých stavebných objektov a zodpovedá za ich správne vytýčenie a správne zameranie výškových kót. Zhotoviteľ nesie zodpovednosť za funkčnosť inžinierskych sietí počas doby výstavby. V prípade poškodenia počas jeho činnosti ich opraví na vlastné náklady.

7.3.19. Zhotoviteľ je povinný do 5 pracovných dní od účinnosti zmluvy vypracovať kontrolný a skúšobný plán na dobu realizácie stavby, ktorý musí byť schválený objednávateľom a projektantom do 3 pracovných dní od jeho predloženia zhotoviteľom. Tento plán je zhotoviteľ povinný v priebehu výstavby priebežne vypĺňať.

7.3.20. Zo staveniska je zhotoviteľ povinný vylúčiť nadmerné zaťažovanie okolitého životného prostredia (napr. hlukom, prašnosťou).

7.3.21. Zhotoviteľ je povinný dielo realizovať s odbornou starostlivosťou, v zmysle projektovej dokumentácie,  v zmysle požiadaviek objednávateľa, správcov inžinierskych sietí a dotknutých štátnych orgánov ako účastníkov stavebného konania.

7.3.22. Zhotoviteľ zabezpečí vjazd vozidiel záchranných zložiek k nehnuteľnostiam.

7.3.23. Zhotoviteľ zabezpečí umožnenie zásobovania v prípade výskytu obchodných prevádzok.

7.3.24. Zhotoviteľ zabezpečí prístup obyvateľov bytových domov vrátane premostenia výkopov.

7.3.25. Zhotoviteľ musí byť prenosným oplotením vytvoriť bezpečné koridory pre peších s plynulým rovným spevneným povrchom vrátane premostení výkopov, dočasné osvetlenie staveniska /ak si to stavebné práce a priestor vyžadujú/ a pod.

7.3.26. Zhotoviteľ umožní orgánom štátnej správy a nimi prizvaným znalcom prístup na stavenisko a stavbu a vytvorí podmienky pre výkon dohľadu (napr. štátny stavebný dohľad, Inšpektorát životného prostredia, Inšpektorát práce a pod.).

7.3.27. Zhotoviteľ v zmysle nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, zabezpečí na vlastné náklady koordinátora dokumentácie, koordinátora bezpečnosti práce a zároveň zaobstará vypracovanie plánu bezpečnosti a ochrany zdravia pri práci, ktorým sa ustanovia pravidlá na vykonávanie prác na stavenisku.

7.3.28. Zhotoviteľ je povinný vypracovať návrh plánu užívania verejnej práce za účasti projektanta a objednávateľa, ktorých prizve k jeho prerokovaniu. Plán užívania verejnej práce bude súčasťou odovzdania a prevzatia diela.

7.3.29. Zhotoviteľ je povinný zúčastniť sa najmenej 1x za 2 týždne kontrolného dňa stavby na základe pozvánky objednávateľa.

7.3.30. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

7.3.31. Zhotoviteľ je povinný umožniť a strpieť výkon dohľadu súvisiaceho s dodávanými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami a poskytnúť im všetku stavebnú súčinnosť. Oprávnené osoby na výkon kontroly/auditu sú najmä:

1. poskytovateľ NFP a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právnymi predpismi.

7.4. Nesplnenie povinností podľa bodu 7.3 je podstatným porušením zmluvy, ak nie je v jednotlivých pod-bodoch uvedené inak.

**Čl. 8.**

**ODOVZDANIE A PREVZATIE DIELA**

8.1. Odovzdanie a prevzatie diela sa realizuje výhradne písomne. Ak všeobecne záväzné právne predpisy, technické normy alebo projektová dokumentácia určujú vykonanie skúšok osvedčujúcich dohodnuté vlastnosti diela, musí úspešné vykonanie takýchto skúšok predchádzať odovzdaniu a prevzatiu diela. Zhotoviteľ písomne vyzve objednávateľa na prevzatie diela, pričom taká výzva mu musí byť doručená najneskôr **5 dní** pred navrhovaným dňom odovzdania diela; inak objednávateľ nie je v omeškaní s prevzatím diela.

8.2. K odovzdaniu a prevzatiu diela zhotoviteľ pripraví a preloží doklady podľa článku 3., bod 3.3. zmluvy. Bez ich predloženie sa má za to, že dielo má vady.

8.3. Zhotoviteľ je povinný pri odovzdaní a prevzatí diela, odovzdať ho vyčistené od zvyšných materiálov spolu so záberom plôch využívaných k jeho zhotoveniu tak, aby bolo možné dielo riadne prevziať a užívať.

8.4. Ak pri preberaní diela objednávateľ zistí, že dielo má vady, dielo neprevezme a vyhotoví spolu so zhotoviteľom zápis o zistených vadách, spôsobe a termíne ich odstránenia.

8.5. Dokladom o odovzdaní a prevzatí diela je protokol o odovzdaní a prevzatí diela, ktorého návrh pripraví zhotoviteľ a predloží ho na schválenie objednávateľovi. V schválenom protokole objednávateľ písomne potvrdí prevzatie diela, ak je bez vád a nedorobkov.

**Čl. 9.**

**ZMENY ZMLUVY**

9.1. Zmluvu možno meniť počas jej trvania bez nového verejného obstarávania za podmienky, že zmenou sa nemení charakter zmluvy a nemení sa ani účel a ani charakteristické znaky diela a za dodržania podmienok podľa príslušných ustanovení zákona č. 343/2015 Z. z. o verejnom obstarávaní  a o zmene a doplnení niektorých zákonov v platnom znení, a to formou písomného dodatku k tejto zmluve podpísaného oboma zmluvnými stranami,

 - v prípade, keď na základe požiadavky občanov mesta (napr. petícia), na základe požiadavky vznesenej v rámci činnosti mestského zastupiteľstva, na základe rozhodnutia, pokynu, či príkazu primátora alebo na základe zmeny okolností, za ktorých sa zmluva uzavierala, a ktoré sú pre jej plnenie významné, objednávateľ iniciuje zmenu zmluvy,

 - v prípade, ak sa vyskytne rozdiel medzi projektom riešenou situáciou (projektová dokumentácia a pod.) a skutočnou situáciou zistenou pri realizácii stavby, a to za účelom odstránenia tohto rozdielu,

 - v prípade, ak sa nevykonajú určité práce oproti pôvodnému zadaniu z dôvodov, ktoré nastali nezávisle od vôle zmluvných strán alebo by sa ich vykonanie ukázalo ako nadbytočným,

 - v prípade, ak sa musia vykonať určité práce naviac oproti pôvodnému zadaniu z dôvodov, ktoré nastali nezávisle od vôle zmluvných strán alebo ak sa ich vykonanie ukázalo ako potrebné, a to za účelom dokončenia diela ako užívaniaschopného funkčného celku v zmluvne určenej kvalite,

 - v prípade nariadenej realizácie archeologického výskumu na základe rozhodnutia príslušného orgánu verejnej správy.

9.2. Ak má následkom zmeny podľa bodu 9.1. dôjsť k navýšeniu rozsahu prác („naviac práce“), zmluvné strany postupujú nasledovne:

9.2.1. Objednávateľ vystaví požiadavku na zmenu zmluvy a zhotoviteľovi ju predloží písomne prostredníctvom zmenového listu.

9.2.2. Zhotoviteľ v lehote do 10 pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy navrhovanej objednávateľom.

9.2.3. Cena zmeny, úpravy zmluvy sa určí nasledovne:

1. pri položkách obsiahnutých v priloženom ponukovom rozpočte stavby k zmluve bude zachovaná ich jednotková cena,
2. pri položkách nenachádzajúcich sa v priloženom rozpočte, ale obsiahnutých v cenníku CENKROS 4 budú cenníkové ceny požadovaných naviac prác upravené smerom dole o % vypočítané ako percentuálny rozdiel medzi zmluvnou cenou a rozpočtovou cenou z realizačnej projektovej dokumentácie za celý predmet plnenia.
3. pri položkách nenachádzajúcich sa v priloženom rozpočte a ani v cenníku CENKROS 4 bude ich cena predmetom rokovania, na ktoré zhotoviteľ pripraví kalkuláciu obsahujúcu rozbor jednotkových cien podľa kalkulačného vzorca:

 priamy materiál

 priame mzdy

 ostatné priame náklady (odvody z miezd, stroje a tarifná doprava)

 výrobná réžia zo základne 2 + 3

 správna réžia zo základne 2 + 3 + 4

 vedľajšie rozpočtové náklady + kompletizačná činnosť

 zisk zo základne 2 + 3 +4 + 5 + 6

 jednotková cena spolu:

 priamy materiál:

 cena bude doložená príslušným účtovným, alebo inak overiteľným dokladom s dopočítaním obstarávacích nákladov (platí aj pre špecifikácie).

 priame mzdy:

 budú použité tarifné mzdy pre príslušnú profesiu a tarifnú triedu zhotoviteľa upravené o nezaručenú časť mzdy v určenej výške.

 ostatné priame náklady:

 odvody zo mzdových nákladov podľa štátom vydaných predpisov v čase spracovania ceny, sadzby stroj hodín budú podľa cenníkov firmy CENEKON (v prípade, že cenníky nebudú obsahovať použitý stroj, predloží dodávateľ individuálnu kalkuláciu strojhodiny), v prípade prenájmu podkladom bude príslušná faktúra prenajímateľa, resp. dopravcu.

 sadzby nepriamych nákladov:

 (podľa skutočných režijných nákladov)

 - výrobná réžia HSV %

 - výrobná réžia PSV %

 - správna réžia HSV %

 - PSV........%

 - VRN........%

 - kompletizačná prirážka %

- zisk.........%

9.2.4. Objednávateľ v lehote do 5 dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu navrhovanej zmeny, rozhodne či trvá na vykonaní zmeny zmluvy alebo nie.

9.2.5. V prípade, že objednávateľ súhlasí s ocenením zmeny zmluvy, zmluvné strany uzavrú v tomto zmysle dodatok ku zmluve v dohodnutom čase; inak v čase primerane určenom objednávateľom; ak má rozsah zmien vplyv na čas plnenia diela, zmluvné strany v dodatku primerane upravia aj čas plnenia diela.

* 1. . Ak má následkom zmeny podľa bodu 9.1. dôjsť k zníženiu rozsahu prác („menej práce“) , zhotoviteľ spracuje odpočet konkrétnych položiek rozpočtu a zmluvné strany uzavrú v tomto zmysle dodatok ku zmluve.
	2. . Ak sa navrhuje zmena zmluvy pre naviac práce a zároveň je možné vykonať aj zmenu zmluvy pre menej práce alebo naopak, hodnota naviac prác a hodnota menej prác sa v týchto prípadoch započítava v rozsahu, v ktorom sa vzájomne kryjú, pričom započítanie prác nastane ku dňu uzavretia daného dodatku ku zmluve.

**Čl. 10.**

**SANKCIE**

10.1. Ak zhotoviteľ nezhotoví dielo riadne, zaväzuje sa zaplatiť objednávateľovi zmluvnú pokutu vo výške 0,1% z ceny diela za každý, hoc aj len začatý deň omeškania, a to až do jeho riadneho zhotovenia. Ak zhotoviteľ nezhotoví dielo včas, zaväzuje sa zaplatiť objednávateľovi zmluvnú pokutu vo výške 0,1% z ceny diela za každý, hoc aj len začatý deň omeškania, a to až do prevzatia diela objednávateľom.

10.2. Ak je objednávateľ v omeškaní s úhradou faktúry, zaväzuje sa zaplatiť zhotoviteľovi úrok z omeškania vo výške 0,1 % z dlžnej sumy za každý, hoc aj len začatý deň omeškania. Uvedenú sankciu nemožno uplatniť v prípade naplnenia bodu 6.1 zmluvy.

10.3. Ak zhotoviteľ poruší povinnosť podľa bodu 11.8. tejto zmluvy, zaväzuje sa zaplatiť objednávateľovi zmluvnú pokutu 100,- eur za každý, hoc aj len začatý deň omeškania s plnením tejto povinnosti.

10.4. Ak zhotoviteľ poruší svoj záväzok podľa čl. 4 bod 4.7. tejto zmluvy, zaväzuje sa zaplatiť objednávateľovi zmluvnú pokutu vo výške 50% zo sumy každej položky zo skupiny vybratých výrobkov a materiálov podľa ponukového rozpočtu, ktorej sa toto porušenie týka.

10.5. Ak zhotoviteľ poruší zmluvnú povinnosť, v súvislosti s ktorou je uvedené, že ide o podstatné porušenie zmluvy, zaväzuje sa zaplatiť objednávateľovi zmluvnú pokutu vo výške 1 000,- eur za každé jedno podstatné porušenie zmluvy. Ak zhotoviteľ opakovane poruší zmluvnú povinnosť, ktorá nie je podstatným porušením zmluvy, zaväzuje sa zaplatiť objednávateľovi zmluvnú pokutu vo výške 200,- eur za každé jedno opakované porušenie tejto povinnosti, pričom už tretie porušenie tej istej povinnosti sa považuje sa podstatné porušenie zmluvy.

10.6. Zhotoviteľ sa zaväzuje zaplatiť zmluvnú pokutu na účet objednávateľa uvedený vo výzve na jej zaplatenie, doručenej na adresu sídla zhotoviteľa uvedenú v záhlaví tejto zmluvy (čl. 1. zmluvy), a to najneskôr do troch pracovných dní od jej doručenia; suma zmluvnej pokuty sa považuje za uhradenú dňom jej pripísania na predmetný účet objednávateľa.

**Čl. 11.**

**ZODPOVEDNOSŤ ZA VADY, ZÁRUKA ZA KVALITU**

11.1. Zhotoviteľ zodpovedá za to, že dielo bude vyhotovené riadne v súlade so zmluvou a bude mať vlastnosti dohodnuté v tejto zmluve.

11.2. Dielo má vady ak:

 a) nie je dodané v požadovanej kvalite,

 b) vykazuje nedorobky, t. j. nie je vykonané v celom rozsahu,

 c) sú vady v dokladoch potrebných na jeho užívanie podľa bodu 8.2.,

 d) má právne vady podľa príslušných ustanovení Obchodného zákonníka alebo dielo je zaťažené inými právami tretích osôb.

11.3. Zhotoviteľ nezodpovedá za vady, ktoré boli priamo spôsobené použitím podkladov alebo vecí prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval. V prípade odstránenia takýchto vád zhotoviteľom, náklady vynaložené za ich odstránenie znáša objednávateľ.

11.4. Za vady, ktoré objednávateľ nemohol zistiť alebo ktoré nebolo možné zistiť pri odovzdaní a prevzatí diela, zhotoviteľ zodpovedá počas záručnej doby (bod 11.5. zmluvy), ktorá plynie od odovzdania diela a jeho prevzatia objednávateľom.

11.5. Zhotoviteľ poskytuje záruku na bezvadnosť diela v trvaní 60 mesiacov, pričom záručná doba začína plynúť dňom odovzdania a prevzatia diela podľa čl. 8 tejto zmluvy. Záručná doba neplynie, ak objednávateľ nemôže užívať dielo pre vady, za ktoré zodpovedá zhotoviteľ. Záruka sa nevzťahuje na vady spôsobené neodborným zásahom zo strany objednávateľa alebo tretej osoby.

11.6. Poskytnutím záruky sa zhotoviteľ zaväzuje, že dielo bude počas celej záručnej doby spôsobilé na riadne užívanie v súlade s jeho účelom pri zachovaní si dohodnutých vlastností a kvality.

11.7. Objednávateľ písomne oznámi zhotoviteľovi prípadné vady diela, za ktoré zhotoviteľ zodpovedá, a to bez zbytočného odkladu po tom, čo také vady zistí. Objednávateľ oznamuje zistené vady zhotoviteľovi na adresu elektronickej pošty/konta elektronickej pošty alebo na adresu sídla zhotoviteľa, ktoré sú uvedené v záhlaví zmluvy (čl. 1. zmluvy).

11.8. Zhotoviteľ sa zaväzuje začať s odstraňovaním oznámených vád diela najneskôr do 3 pracovných dní od ich oznámenia a zaväzuje sa odstrániť tieto vady bez zbytočného odkladu v čo najkratšom čase. Zhotoviteľ písomne oznámi objednávateľovi odhadovaný čas trvania odstránenia vád najneskôr do 3 pracovných dní od ich oznámenia, pričom čas odstránenia vady musí vychádzať z charakteru vady a musí byť primeraný jej povahe; čas odstraňovania vady nie je predlžovať len zo subjektívnych dôvodov na strane zhotoviteľa.

11.9. Odstránenie oznámenej vady si zmluvné strany písomne potvrdia.

**Čl. 12.**

**ZODPOVEDNOSŤ ZA ŠKODU**

12.1. V prípade vzniku škody ktorejkoľvek zmluvnej strane v dôsledku porušenia povinností podľa tejto zmluvy druhou zmluvnou stranou, má zmluvná strana nárok na náhradu vzniknutej škody.

**Čl. 13.**

**PRECHOD VLASTNÍCTVA A NEBEZPEČENSTVO ŠKODY**

13.1. Stavebný materiál a zariadenia potrebné na zhotovenie diela zabezpečuje zhotoviteľ. Cena týchto vecí je súčasťou ceny diela. Zhotoviteľ zostáva vlastníkom týchto vecí až do ich pevného zabudovania do diela, s výnimkou zariadení, ktorých cenu uhradil objednávateľ pred ich zabudovaním do diela.

13.2. Nebezpečenstvo škody na diele, ako aj na veciach a materiáloch potrebných na zhotovenie diela znáša zhotoviteľ, a to až do času odovzdania a prevzatia diela podľa čl. 8 tejto zmluvy.

**Čl. 14.**

**ODSTÚPENIE OD ZMLUVY**

14.1. Zmluvná strana môže od tejto zmluvy odstúpiť len v prípadoch, ktoré ustanovuje táto zmluva alebo všeobecne záväzný právny predpis. Zmluvná strana môže kedykoľvek odstúpiť od tejto zmluvy, ak porušenie zmluvy druhou zmluvnou stranou znamená jej podstatné porušenie. Odstúpiť od zmluvy je možné len písomne; odstúpenie od zmluvy sa doručuje na adresu sídla druhej zmluvnej strany, ktorá je uvedená v záhlaví zmluvy (čl. 1. zmluvy) alebo prostredníctvom elektronických prostriedkov podpísané zaručeným elektronickým podpisom do elektronickej schránky druhej zmluvnej strany. Odstúpenie od zmluvy je účinné dňom jeho doručenia druhej zmluvnej strane.

14.2. Ak oprávnená zmluvná strana v odstúpení stanoví lehotu na splnenie porušenej povinnosti, zmluvná strana odstúpi od zmluvy až márnym uplynutím tejto lehoty.

14.3. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktorá bola zrealizovaná do času odstúpenia od zmluvy.

14.4. Pri  ukončení zmluvy z dôvodu odstúpenia platí, že:

a) časť diela zhotoveného do odstúpenia od zmluvy je vlastníctvom objednávateľa a

b) zhotoviteľ vystaví konečnú faktúru podľa čl. 6 tejto zmluvy.

14.5. Zhotoviteľ odovzdá objednávateľovi podrobnú správu o diele a všetku dokumentáciu vrátane záručných listov a dokladov slúžiacich na vyhodnotenie stavu diela. Ak zhotoviteľ neposkytne riadnu súčinnosť pri vysporiadavaní pohľadávok alebo neodovzdá podrobnú správu a všetku dokumentáciu, objednávateľ je oprávnený na náklady zhotoviteľa dať vypracovať znalecký posudok, ktorým vyhodnotí stav diela a určí hodnotu pohľadávok. Náklady za vyhotovenie znaleckého posudku sa v celom rozsahu započítavajú proti pohľadávke na zaplatenie ceny diela, a to najneskôr ku dňu splatnosti ceny diela.

**Čl. 15.**

**PLATNOSŤ A ÚČINNOSŤ ZMLUVY**

15.1. Táto zmluva nadobúda platnosť dňom jej podpísania oboma zmluvnými stranami.

15.2. Táto zmluva nadobúda účinnosť dňom nasledujúcim po zverejnení na webovom sídle Objednávateľa, ktorým je internetová stránka Mesta Trnava alebo dňom účinnosti zmluvy o poskytnutí NFP medzi poskytovateľom NFP (Ministerstvo investícií, regionálneho rozvoja a informatizácie SR) a Mestom Trnava ako prijímateľom NFP na účely realizovania Diela, podľa toho, ktorá skutočnosť nastane skôr.

15.3. Objednávateľ doručí oznámenie o splnení skutočností podľa bodu 15.2. Zhotoviteľovi bezodkladne, najneskôr do 3 dní po ich splnení na e-mailovú adresu osoby zodpovednej vo veciach technických podľa čl. 1 tejto zmluvy.

15.4. Ak sa objednávateľ nerozhodne financovať predmet zákazky z vlastných zdrojov podľa bodu 6.4. tejto zmluvy, zmluvné strany sa dohodli, že táto zmluva zaniká dňom právoplatnosti rozhodnutia poskytovateľa NFP o neschválení NFP pre Objednávateľa na účely realizovania Diela podľa tejto zmluvy. Objednávateľ oznámi zánik zmluvy Zhotoviteľovi spolu s preukázaním skutočnosti o zániku zmluvy bezodkladne, najneskôr do 3 dní od nastúpenia dôvodu zániku tejto zmluvy na e-mailovú adresu osoby zodpovednej vo veciach technických podľa čl. 1 tejto zmluvy.

**Čl. 16.**

**ZÁVEREČNÉ USTANOVENIA**

16.1. Na otázky neupravené touto zmluvou sa vzťahujú príslušné ustanovenia Obchodného zákonníka v platnom znení.

16.2. Zmeny tejto zmluvy, ktoré nemajú vplyv na vyhotovenie diela, čas jeho vyhotovenia a cenu diela, môžu robiť zmluvné strany aj zápisom v stavebnom denníku.

16.3. Prílohami zmluvy sú:

1. Opis predmetu zákazky „Revitalizácia sídliskového dvora – Agátka v Trnave” (*opis predmetu zákazky podľa súťažných podkladov a ich prípadných zmien*)

2. Ponukový rozpočet (*uchádzačom ocenený výkaz výmer*)

 3. Vecný a časový harmonogram výstavby

 4. Zoznam subdodávateľov s finančným vyjadrením poddodávok a ich špecifikáciou alebo vyhlásenie, že zhotoviteľ zrealizuje všetky práce vlastnými kapacitami

16.4. Zmluvné strany prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

16.5. Zmluva je vyhotovená v 6 rovnopisoch, z toho 5 rovnopisov dostane objednávateľ a 1 rovnopis dostane zhotoviteľ.

16.6. Zmluva bola zverejnená dňa.............................

V Trnave, dňa ........................ V ........................., dňa.....................

JUDr. Peter Bročka, LL.M. meno priezvisko podpisujúceho,

 pečiatka

....................................................... .........................................................

 Objednávateľ Zhotoviteľ

# Opis predmetu zákazky

1. Názov predmetu zákazky

Revitalizácia sídliskového dvora - Agátka v Trnave

Opis predmetu zákazky

Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný slovník, kód CPV:

45000000-7 Stavebné práce

45236250-7 Stavebné práce na stavbe plôch pre parky

45236210-5 Stavebné práce na stavbe plôch pre detské ihriská

Hlavný slovník, doplňujúce kódy CPV:

43325000-7 Zariadenia pre parky a ihriská

45233162-2 Stavebné práce na stavbe cyklistických trás

34993000-4 Osvetlenie

45316100-6 Inštalovanie vonkajších osvetľovacích zariadení

1. **Predmet a rozsah zákazky**

Rozsah predmetu zákazky je riešený v projektovej dokumentácii stavby „Obnova sídliskového dvora - Agátka“, spracovanej Ing. Ivana Štigová Kučírková, MSc. v 07/2020.

Projektová dokumentácia rieši 4 funkčné zóny vo vnútrobloku ohraničenom bytovými domami na Hlbokej a V. Clementisa, zo severu budovou TTSK a z juhu Mestským zimným štadiónom. Sú to:

Funkčná zóna A) - Veľká relax zóna za daňovým úradom a úradom Trnavského samosprávneho kraja

Funkčná zóna B) – Areál základnej školy Spartakovská vrátane svahov a areálovej zelene – **nie je predmetom tejto zákazky**

Funkčná zóna C) - Plocha verejného parku

Funkčná zóna D) - Kopec Agátka s malou hernou zónou

Funkčná zóna E) - Dvory bytových domov s priľahlými priestormi a svahu za hotelom Inka (Spektrum) na ulici V. Clementisa

**Funkčná zóna A)** - Veľká relax zóna za daňovým úradom a úradom Trnavského samosprávneho kraja

Funkčná zóna A má jednotlivé stavebné objekty:

* SO 01 Krajinná architektúra
* SO 02 Detské ihriská
* SO 03 Výstavba verejných toaliet

Riešené územie pozostáva z jestvujúceho veľkého detského ihriska v západnej časti, rastrovej výsadby stromov a trvaliek a workoutového ihriska v strednej a fitness prvkov vo východnej časti. Pre rozšírenie hracích plôch a kapacít, pribudnú v území 2 nové hracie plochy s EPDM-povrchom tzv. vodné ihrisko s vodnými 3D-prvkami a hmloviskom a ihrisko „trampolínové“ s do zeme zapustenými trampolínami. Vodné ihrisko bude napojené novou vodovodnou prípojkou v novovybudovanej šachte pri jestvujúcej pitnej fontánke na rozvod vody, pripojený k verejnej vodovodnej sieti.

Existujúce petanque-ové ihrisko bude premiestnené na plochu medzi jestvujúcu rastrovitú výsadbu a workoutové ihrisko. Na územie s fitness prvkami budú doplnené voľne porozmiestňované súpravy šachových stolíkov s lavičkami. Pribudnú tu aj stojany na bicykle.

Na ploche vo vzdialenosti 1,5m od existujúcej budovy výmenníkovej stanice, budú umiestnené verejné toalety – ide o jednoduchý objekt 6x4 m, skeletovej sendvičovej konštrukcie s drevenou hlavnou fasádou, bude pozostávať z 2 rovnocenných toaliet pre dámy aj pánov, zároveň budú tieto toalety prispôsobené aj imobilným návštevníkom. K objektu bude vybudovaná nová prístupová dláždená komunikácia o šírke 1,5 m.

Budova bude disponovať zelenou vegetačnou strechou, severná aj južná fasáda budú obrastené popínavými rastlinami.

V západnej časti územia vedie NN-kábel, ktorý musí byť vzhľadom na stavbu nového objektu WC prerušený a napojený cez nové NN spojky – viď SO 03- časť 3.4 TZB-elektroinštalácie. Budova WC bude na južnej strane zasahovať aj do optickej siete prevádzkovateľa informačných technológii mesta, pri stavbe bude preto potrebné urobiť prekládku tejto trasy, aby nedošlo k jej poškodeniu.

V súčasnosti absentujúci tieň bude riešený výsadbou vzrastlých stromov. Sadené budú nielen listnaté (javor, dub, lipa..) ale najmä stromy ihličnaté (borovice).

Zároveň sa upravia jestvujúce herné prvky - lanovka bude mať upravenú odrážaciu plochu - v súčasnosti vyšúchaný hlinený kopček nahradí drevená odrážacia plocha na vrchole kopca.

V centrálnej časti detského ihriska sa nachádzajú 4 poklopy veľkej revíznej šachty, ponad šachty bude preto vystavané veľké drevené plató. Plató bude otvárateľné a uzamykateľné, aby možnosť obsluhy revíznej šachty ostala zachovaná. Jestvujúce petanque-ové ihrisko bude preložené na plochu južne od workoutového ihriska. Ihrisko bude mať i naďalej rozmery klasického petanque-vého ihriska (15 x 4m), pričom jeho dlhé strany budú prebiehať rovnobežne s južnou stranou workoutového ihriska. V blízkosti pribudnú stojany na bicykle osadené do mlatovej plochy, poskytnú tak priestor pre odstavenie 12ks bicyklov. V severnom cípe plochy s fitness prvkami je jestvujúca pitná fontánka, osadená do dlaždenej plochy, ku ploche vedú nášľapné betónové platne. Projekt rieši úpravu tohto územia zjednotením plochy štrkovým povrchom a dosadbou okrasných tráv.

**Funkčná zóna C)** - Plocha verejného parku

Rozdelenie stavby na stavebné objekty:

* SO 01 Krajinná architektúra
* SO 02 Výstavba umelého potoka a jazera
* SO 03 Elektroinštalácie
* SO 04 Valčeková šmykľavka

Riešené územie sa nachádza na západnej strane mestskej časti Trnava – Východ medzi ulicami Hlboká a areálom ZŠ Spartakovská. Južnú hranicu tvorí funkčná zóna D – Kopec Agátka, zo severu hraničí územie s veľkou relax zónou za daňovým úradom (funkčná zóna A).

Výrub drevín sa uskutoční mimo vegetačné obdobie a v mimo hniezdnom období.

Účelom stavby je integrácia dynamického vodného prvku do mestského prostredia.

Systém funguje na základe cirkulácie formou čerpania vody z retenčného jazierka na najnižšom bode vodného systému, jej vytlačenia do najvyššieho bodu k umelému prameňu a prirodzenom gravitačnom pohybe vody v potoku späť k jazierku. V severnej časti toku od prameňa budú využité veľké žulové monolitické kamene, po ktorých bude stekať voda. Terénnou modeláciou existujúceho terénu sa vytvorí zníženina vytvárajúca koryto meandrujúceho potoka. Brehové porasty budú striedané s časťami brehu, kde trávnik zasahuje až do koryta potoka. Výška hladiny bude max. 10-20cm. V miestach križovania potoka s komunikáciami bude potok vedený ako zatrúbnený popod existujúce chodníky.

Existujúce voľné trávnaté plochy budú ponechané, resp. doplnené o plochy s lúčnymi kvetmi (kvetinová lúka).

Severná relax zóna je od parku oddelená strmým kopcom, ktorý bude svah využívaný vegetačne upravený ako lúka a doplnený o veľkú farebnú valčekovú šmykľavku popri schodisku. Šmykľavka bude zatienená novou výsadbou stromov po jej dĺžke.

Umelý potok spolu s retenčným jazierkom budú novým vodným prvkom v existujúcom parku. Celková dĺžka meandrujúceho toku od prameniska po koncové retenčné jazierko bude cca 280m. Potok bude mať v priemere šírku cca 1-1,5m a výšku hladiny 10-20cm od dna. Tok bude na niekoľkých miestach riešený prerušením - plytkým štrkovým poľom – tzv.“brodisko“ Voda v potoku bude cirkulovať – po jednorazovom napustení z existujúcej studne, dopúšťať sa bude potom len odpar. Koryto potoka aj samotné jazierko budú vyložené extrémne odolnou kaučukovou fóliou, ktorá bude z oboch strán chránená ešte hustou geotextíliou. Na ňu bude umiestnená min.20cm hrubá vrstva riečneho štrku a po bokoch vysadené brehové porasty..

Samotné koryto toku bude – hlavne v severnej počiatočnej časti – úsek „vodopádu“ - vykladaný z veľkých nepravidelných monolitických lomových kameňov s max. možnou veľkou rovnou plochou, po ktorých bude voda stekať. Ďalšie veľké oblé kamene nepravidelných tvarov s min. 0,5m v jednom rozmere budú porozmiestňované pozdĺž celého vodného toku - solitérne, aj v skupinkách – ako súčasť výsadbových kompozícii aj ako možnosti posedenia. Pri všetkých navrhovaných kameňoch sa jedná o žulu. Nakoľko sa jedná o veľmi komplexný a špecifický stavebný zámer, je povinnosťou zhotoviteľa autora projektu prizývať od počiatku predrealizačných rokovaní, pri výbere konkrétnych dostupných kameňov v kameňolomoch a najmä pri samotnej realizácii a vyskladávaní koryta a telesa jazierka ako aj rozmiestnenia navrhovaných rastlín.

Okolo jazierka bude umiestnený dlhý gabiónový múrik, s časti opatrený drevenými plochami na sedenie.

Severovýchodne od jazierka bude umiestnený živý, ručne vypletaný vegetačný tunel z vŕby s celkovou dĺžkou 8m, šírkou 1,8m a výškou 1,5m. Nový trávnik bude vysievaný po stranách nového potoka, ca. do vzdialenosti 10m od brehov z dôvodu terénnych úprav. V severovýchodnej časti riešeného územia, popri existujúcom schodisku, bude do svahu umiestnená farebná tzv. valčeková šmykľavka kopírujúca existujúci terén s celkovou dĺžkou cca. 30m. Ide o atypický výrobok, ktorého projektová dokumentácia bola predložená na odsúhlasenie TÜV SÜD Slovakia. Po samotnej realizácii šmykľavky je potrebné opäť požiadať o stanovisko TÜV SÜD Slovakia.

Výstavba umelého jazierka a potoka si vyžaduje zriadiť 2 nové elektrické prípojky ku technológii jazierka a prameňa. Každá prípojka bude vyvedená z vlastného elektromerového rozvádzača RE1 a RE2, ktorý bude napojený na distribučnú sieť ZSD. Z RE1 bude napájané čerpadlo prameňa umelého vodného toku a zároveň bude slúžiť aj pre napájanie objektu verejných toaliet v zóne A. Prípojka pre prameň bude ukončená v rozvodnici RT1.

Z RE2 bude vyvedená prípojka pre technológiu jazierka, ktorá sa ukončí v rozvodnici RT2, z ktorej sa bude napájať hlavné čerpadlo a 9 zásuviek pre filtre.RE2 bude napájaná z káblovej skrine KS bytového domu v zmysle situačného výkresu.

Na ploche budúceho potoka a jazierka je existujúce závlahové vedenie, ktoré sa ponecháva, predĺži sa spojkami a uloží do ryhy pod povrchom dna potoka.

Výsadba stromov a krov bude prebiehať najmä pozdĺž nového vodného toku a v okolí vodnej

plochy Rastliny musia byť sadené do štrku, nie do pôdneho substrátu! Na narušené zelené plochy budú implikované osivá trávnika (do vzdialenosti cca. 10m po oboch brehoch) resp. osivá lúčnej kvitnúcej zmesi. Do zeleného pásu vo východnej časti riešeného územia – pozdĺž plotu areálu ZŠ Spartakovská, budú medzi existujúce kríkové a trvalkové výsadby bodovo na holé a prázdne miesta dosadené okrasné trávy.

Navrhovaných na výsadbu je 94 stromov a trvalky v zmysle sortimentu v PD.

**Funkčná zóna D)** - Kopec Agátka s malou hernou zónou

Rozdelenie stavby na stavebné objekty:

* SO 01 Krajinná architektúra
* SO 02 Detské ihrisko
* SO 03 Cyklochodník
* SO 04 Verejné osvetlenie

Účelom stavby je revitalizácia kopca Agátka s hustým porastom agáta bieleho jeho sprístupnenie, rekonštrukcia detského ihriska v jeho bezprostrednej blízkosti (pod kopcom) a vybudovanie novej cyklistickej komunikácie kopírujúc jeho severnú stranu. Okrem nového

prírodného chodníka bude kopec prepojený novým prírodným schodiskom z agátových kolov, ktorý bude ďalej pokračovať ako mlatový chodník, na vrchnej plošine bude vybudované drevené plató na sedenie – vo východnej časti plošiny bude medzi 3 ponechané jedince agáta votknuté drevené agátové plató o veľkosti 4 x 4m, s tým, že jeden z existujúcich stromov bude v jeho strede. Ihrisko ostáva v plnej miere zachované, herné prvky musia prejsť rekonštrukciou, pribudnú nové herné prvky z agátového dreva - balančné prvky, aj tzv.„hobitie domčeky“ votknuté do samotného svahu, Neďaleko existujúceho pieskoviska je na území ihriska naplánovaná aj výsadba vzrastlého stromu, ktorý zabezpečuje zatienenie.

Zo západnej strany kopca Agátka bude upravené trasovanie existujúcich peších komunikácii – časť existujúceho asfaltového chodníka bude odstránená a nahradená zelenou plochou

Nové cyklistické prepojenie územia od ulice Hlboká po ul. Spartakovská (vyústenie pri areáli ZŠ) – kopíruje severnú stranu kopca Agátka. V súčasnosti je tadiaľ trasovaný chodník pre peších, ktorý bude touto úpravou prebiehať paralelne – posunutý bude smerom na sever. Dĺžka navrhovanej cyklotrasy je 215,33m. V úseku pod násypovým telesom je cyklistická cesta od zelene ohraničená bet. palisádami. V dôsledku zmeny smerového vedenia cyklistickej cesty

bude potrebné čiastočne prispôsobiť vedenie betónových palisád novému smerového vedeniu cyklistickej cesty. Povrch cyklistickej trasy bude z červeného asfalt betónu.

Popri novo navrhovanej cyklistickej a paralelnej pešej komunikácii bude umiestnené nové verejné osvetlenie – 4m stožiare s jednoduchým kruhovým dizajnom LED-lampy. Osvietený bude aj novy chodník so schodiskom s agátových kolov cez kopec Agátka – tu však bude osvetlenie riešené pomocou nízkeho stĺpikového osvetlenia, nakoľko má byť skôr atmosférické výška 0,8m, 40W, antivandal prevedenie, vzhľadovo: ref. produkt Hess/city elements.

Káblový rozvod VO sa nebude riešiť spojkami ale budú sa vymieňať káblové vedenia medzi dvoma najbližšími stĺpmi. V projekte je uvedené svietidlo, ktoré poslúžilo na spracovanie svetlotechnického výpočtu. Nie je predpísané, zhotoviteľ zvolí ekvivalent, ktoré bude spĺňať požadované parametre, čo musí doložiť dátovým listom a svetlo technickým výpočtom.

**Funkčná zóna E)** - Dvory bytových domov s priľahlými priestormi a svahu za hotelom Inka (Spektrum) na ulici V. Clementisa

Rozdelenie stavby na stavebné objekty:

* SO 01 Krajinná architektúra
* SO 02 Detské ihrisko
* SO 03 Komunitná záhrada
* SO 04 Cyklochodník
* SO 05 Verejné osvetlenie

Predmetom projektu je rekonštrukcia dvorov bytových domov na ul. V. Clementisa č.16-24 a priestorov za hotelom Inka (Spektrum). V predmetnom území medzi bytovými domami č. 16-18 a 19-21 vznikne priestor pre výstavbu komunitnej záhrady, s pestovateľskými políčkami, s 20 vyvýšenými alebo zapustených záhonov dvoch veľkostí, 5 zostáv stolov s 2 lavicami, 2 exteriérové hojdacie siete a tiež kompostovisko. V centrálnej časti umiestnené vyvýšené 2 stupňové drevené plató, kruhové stromové lavičky. Areál komunitnej záhrady bude oplotený. Povrch bude tvorený vôd priepustným prírodným mlatovým povrchom žltej farby.

V priestore medzi bytovými domami č.19-21 a 22-24 bude staré nefunkčné detské ihrisko v vybúrané, jestvujúce železné herné prvky odstránené a nahradené novým ihriskom organického tvaru s EPDM povrchom a využitím primárne pre najmenšie deti - Súčasťou bude detský domček, herná zostava so šmykľavkou, hojdačka v tvare „hniezda“ a veľké pieskovisko taktiež organického tvaru s vyvýšeným 3D-okrajom. Na posedenie bude slúžiť veľká kruhová lavica okolo novo nasadeného listnatého stromuako aj vyvýšené EPDM palisády valcového tvaru, polgule s výškou 25cm a priemerom 50cm, či 3D zvieratko - lienka pre najmenších. V blízkosti ihriska budú v trávnatej ploche rozmiestnené aj 2 stoly s lavicami.Stoly sú navrhnuté pre 6-8 osôb vrátane 2 vozíčkarov. Po obvode ihriska bude viesť okružná 1,5m široká dráha pre odrážadlá, trojkolky a pod. Ihrisko bude na okolie napojené na existujúce komunikácie komunikáciami novými a to z južnej (napojenie na existujúci chodník pri bytovom dome č.21) a západnej strany (smerom k hernej zóne za daňovým úradom. Pri všetkých EPDM prvkoch ako aj samotného povrchu ihriska je nutné použitie celofarebného EPDM-materiálu, nemôže byť použitý povrchový farebný nástrek.

Cyklochodník sa nachádza v severovýchodnej časti riešeného územia medzi bytovými domami na ulici Vladimíra Clementisa 19-21 a Vladimíra Clementisa 16-18. Cyklistická cesta začína napojením sa na existujúci chodník. Ďalej je trasa vedená k severnej hrane existujúceho parkoviska, od ktorého je odsadená min. 0,75m. Šírka cyklistickej cesty je 2,50m. Ukončenie cyklistickej cesty je napojením sa na existujúci chodník vedený popri miestnej komunikácii na ulici V. Clementisa, dĺžka je 110m. Cyklistická cesta v súbehu s chodníkom je oddelená pomocou hmatného pásu z dlažby pre nevidiacich. V miestach križovania cyklistickej cesty s chodníkmi alebo v úsekoch kde je potrebné zvýšiť pozornosť cyklistov, bude cyklistická cesta podfarbená zelenou farbou.

V severnej časti riešeného územie sú navrhnuté dve prepojovacie chodníky so šírkou 2,00m resp. 1,50m a s dĺžkou 10,85m resp. 14,32m. Chodníky sa napájajú na existujúce chodníky a vedú k navrhovanému detskému ihrisku.

Existujúce schodisko, spájajúce Spartakovskú a Clementisovu ulicu, západne od hotela Inka (Spektrum) bude vybúrané a nahradené schodiskom podľa platných technických noriem, s využitím rovnakých prefabrikovaných železobetónových schodiskových stupňových blokov,

doplnených o odpočinkové medzi podesty z betónových tvaroviek. Schodisko priestorovo nemení svoje trasovanie, doplnené bude o nové zábradlie a LED osvietenie. Schodisko bude zložené z 8 monolitických schodiskových ramien, medzi ktorými budú medzipodesty zo zámkovej dlažby ukladanej do štrkového lôžka. Schodiskové ramená sú priame s piatimi výškovými stupňami, šírka schodiska je 2,0 m.

Existujúca plocha pred vstupom do ZŠ resp. MŠ Spartakovská a existujúci chodník popri plote MŠ Spartakovská bude zjednotený novým asfaltobetónovym povrchom. Existujúci vyšliapaný chodník na úpätí svahu poza hotel Inka (Spektrum) bude „priznaný“ a urobený z mlatu.

Navrhované sadové úpravy pozostávajú najmä z výsadby vzrastlých stromov, stromov ovocných, z výsevu nízkoúdržbovej xerofytnej trávnej lúčnej zmesi a výsadby extenzívnych trvalkových záhonov (pri hlavnom vstupe do areálu ZŠ Spartakovská resp. na plochách severovýchodne od polyfunkčného objektu na ul. V. Clementisa) resp. jednoduchými zjednocujúcimi bezúdržbovými tieňomilnými výsadbami do predzáhradiek bytových domov na ul. V. Clementisa.

Výsadba zelene - realizácia prác musí byť zabezpečená odbornou firmou. Novovysadené stromy budú ukotvené troma kolmi s ochranou proti poškodeniu kmeňa v mieste uchytenia a tak zabezpečené proti nakloneniu a vyvráteniu pôsobením poveternostných vplyvov. Strom bude ku kolovej konštrukcii vyviazaný pomocou pružných úväzkov, v mieste vyviazania bude kmeň chránený tkaninou (juta 12 a pod.) vo dvoch vrstvách.

Všetky výsadbové a trávnaté plochy musia byť založené výškovo nižšie ako okolité spevnené plochy (formou miernych terénnych depresii zvažujúcich sa z okrajov smerom do stredu jednotlivých plôch).

Trávnaté plochy budú riešené formou kvetinových lúk. Výsev: 18-20 g/m2

Na svahoch za hotelom Inka resp. popri schodisku bude vzhľadom na plochy s veľkým sklonom výsev aplikovaný pomocou hydroosevu.

Trávnatá pobytová plocha v okolí nového detského ihriska bude vysiata hlbokokoreniacou trávnatou zmesou odolnou voči vysokému stupňu pobytového zaťaženia ako aj voči suchu.

Keďže súčasťou projektu je viacero vodných prvkov s rôznym druhom zdroja vody, súčasťou PD je i sumár odberových množstiev vody z jestvujúcej studne.

2. Súčasťou zákazky budú:

* geodetické vytýčenie stavby, porealizačné zameranie a geometrický plán (4x), vyhotovené odborne spôsobilým geodetom, v rámci porealizačného zamerania stavby požadujeme zamerať napr. objekty, trasy chodníkov a prípojky inžinierskych sietí, vrátane šácht, stožiarov, skriniek, komunikácií, spevnených plôch, zelene (stromy, trávnik) a terénnych úprav a pod.
* náklady na činnosti v rámci plánu organizácie výstavby - vrátane opatrení potrebných na zabezpečenie bezpečnosti verejnosti a obyvateľov riešeného územia, uchádzač je povinný si zabezpečiť dodávku elektrickej energie a úžitkovú vodu počas výstavby na vlastné náklady.
* kontrolné geodetické merania počas výstavby diela,
* pred realizáciou a aj počas realizácie stavby vytýčenie inžinierskych sietí jednotlivými správcami. Zemné práce v ochranných pásmach inžinierskych sietí sa musia vykonávať so zvýšenou opatrnosťou,
* vypracovanie plánu bezpečnosti a ochrany zdravia pri práci,
* náklady na činnosti v rámci plánu organizácie výstavby – vrátane opatrení potrebných na zabezpečenie bezpečnosti verejnosti (v rámci PD je vypracovaný POV, ale uchádzač môže predložiť svoj návrh plánu organizácie výstavby s podrobným riešením postupov výstavby vrátane zariadenia staveniska a tento musí byť odkonzultovaný a odsúhlasený objednávateľom ešte pred realizáciou diela),
* vypracovanie plánu užívania verejnej práce so zohľadnením všetkých okolností na bezporuchové užívanie diela (manuál užívania stavby),
* náklady na zabezpečenie koordinátora dokumentácie, koordinátora bezpečnosti práce a vypracovanie plánu bezpečnosti a ochrany zdravia pri práci, ktorý ustanoví pravidlá na vykonávanie prác na stavenisku,
* kontrolný plán stavby, odsúhlasený na začiatku plnenia projektantom diela a investorom, podľa ktorého sa budú vykonávať kontroly diela počas jeho realizácie,
* dielenské výkresy počas realizácie stavby, ak budú potrebné,
* všetky ostatné súvisiace práce a dodávky, vyplývajúce z PD a všeobecných technologických predpisov a postupov.

Práce v zmysle projektovej dokumentácie, ktorá je súčasťou týchto súťažných podkladov a požiadaviek verejného obstarávateľa, musia byť realizované v súlade so špecifickými podmienkami zákona č. 50/76 Zb. o územnom plánovaní a stavebnom poriadku v znení zákona č. 237/2000 Z. z.. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z., v znení neskorších predpisov a zmien, ďalej je nutné sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády SR č. 396/2006 o minimálnych bezpečnostných a zdravotných požiadavkách na stavenisko.

Nutné je dodržať i vyhlášku MŽP č. 453/2000 Z. z., č. 532/2002 Z. z., a ustanovenia zákona č. 254/1998 Z.z..

*Pred realizáciou stavby sa musia jednotlivými správcami vytýčiť inžinierske siete. Zemné práce v ochranných pásmach inžinierskych sietí sa musia vykonávať ručne so zvýšenou opatrnosťou.*

# Kritériá na vyhodnotenie ponúk a spôsob ich uplatnenia

1. Kritériá na vyhodnotenie ponúk

Kritériom na vyhodnotenie ponúk v rámci tohto postupu verejného obstarávania je najnižšia celková cena v eur s DPH za predmet zákazky. Celková cena za predmet zákazky musí zahŕňať všetky náklady spojené s požadovaným predmetom zákazky, t. j. cenu za dodávku stavebných prác a všetkých s realizáciou stavby súvisiacich služieb a dodávok.

1. Spôsob uplatnenia kritérií

Ako prvá v poradí bude označená ponuka s najnižšou celkovou cenou v eur s DPH, ako druhá v poradí bude označená ponuka s druhou najnižšou celkovou cenou v eur s DPH atď.

Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky stane ten uchádzač, ktorého ponuka sa v súlade s predchádzajúcim bodom a bodom 6. Vyhodnotenie splnenia podmienok účasti a vyhodnocovanie ponúk podbod 6.1 týchto súťažných podkladov umiestni na prvom mieste v poradí.

# Návrh na plnenie kritéria

**Identifikačné údaje uchádzača:**

Obchodné meno:

Sídlo:

IČO:

Názov zákazky**: „Revitalizácia sídliskového dvora – Agátka v Trnave“**

**Kritérium – Cena**

|  |  |  |  |  |
| --- | --- | --- | --- | --- |
|  | **Objekt** | Cena bez DPHeur | DPHeur | Cena s DPHeur |
| **Zóna A)** | **SO 01 Krajinná architektúra** |  |  |  |
| **SO 02 Detské ihriská** |  |  |  |
| **SO 02 objekt WC** |  |  |  |
| **Spolu** suma **nepodliehajúca** zdaneniu /u zákonného poplatku/ |  |
| **Spolu** suma **podliehajúca** zdaneniu  |  |  |  |
| **Zóna C)** | **SO 01 Krajinná architektúra** |  |  |  |
| **SO 02 Výstavba umelého potoka a jazera** |  |  |  |
| **SO 03 elektroinštalácie** |  |  |  |
| **SO 04 Valčeková šmykľavka** |  |  |  |
| Spolu suma **nepodliehajúca** zdaneniu /u zákonného poplatku/ |  |
| Spolu suma **podliehajúca** zdaneniu  |  |  |  |
| **Zóna D)** | **SO 01 Krajinná architektúra** |  |  |  |
| **SO 02 Detské ihrisko**  |  |  |  |
| **SO 03 Cyklochodník** |  |  |  |
| **SO 04 Verejné osvetlenie**  |  |  |  |
| Spolu suma **nepodliehajúca** zdaneniu /u zákonného poplatku/ |  |
| Spolu suma **podliehajúca** zdaneniu  |  |  |  |
| **Zóna E)** | **SO 01 Krajinná architektúra** |  |  |  |
| **SO 02 Detské ihrisko** |  |  |  |
| **SO 03 Komunitná záhrada** |  |  |  |
| **SO 04 Cyklochodník** |  |  |  |
| **SO 05 Verejné osvetlenie** |  |  |  |
| Spolu suma **nepodliehajúca** zdaneniu /u zákonného poplatku/ |  |
| Spolu suma **podliehajúca** zdaneniu  |  |  |  |
|  | **SPOLU A), C), D), E) suma nepodl. zdaneniu** |  |  |  |
|  | **SPOLU A), C), D), E) suma podl. zdaneniu** |  |  |  |
|  | **Cena celkom** |  |  |  |

Dátum:

 ....................................................

pečiatka a podpis uchádzača

(v súlade so spôsobom konania uvedeným v obchodnom registri a pod.)

\*Ak uchádzač nie je platcom DPH, uvedie pre sadzbu DPH v EUR slovné spojenie "Neplatca DPH"

# Súhlas uchádzača s obsahom návrhu zmluvy o dielo

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy o dielo podľa časti
B. súťažných podkladov k podlimitnej zákazke s názvom: **„Revitalizácia sídliskového dvora – Agátka v Trnave“.**

V ..............................., dňa ...............................

 ..................................................................

podpis osoby oprávnenej konať za uchádzača

# Prílohy súťažných podkladov

1. Projektová dokumentácia

2. Výkaz výmer

3. stavebné povolenie č. OSaŽP/1461-14451/2021/Bj z 25.3.2021, v rozsahu stavebných objektov SO 03 Výstavba cyklistického chodníka (zóna D) a SO 04 výstavba cyklistického chodníka (zóna E) ktoré nadobudlo právoplatnosť 29.4.2021

4. stavebné povolenie MAJ-231/2020/Ná-123 zo dňa 16.06.2021

5. Rozhodnutie – súhlas na výrub drevín z 25.10.2019

6. Rozhodnutie – predĺženie platnosti rozhodnutia o vydanie súhlasu na výrub drevín z 16.3.2021

7. Rozhodnutie – povolenie na osobitné užívanie vôd z 15.12.2020